alexandrainst/scandi-wiki huggingface dataset:
Mangletre

Eit mangletre eller manglebrett (frå latin, via tysk mangel(e)n) er ei glatt, flat trefjøl med handtak. Oftast var det eit handtak, men stundom to. Ho vart saman med ein ein rundt trestokk, ein manglestokk eller ein kavle, nytta til å glatte lintøy. Manglestokkane var gjerne 5 - 6 cm i diameter.

Før manglinga måtte kledet dynkast. Då tok ein gjerne ein bjørkekvist og skvette vatn utover tyet. Ein har og døme på at vatnet vart teke inn i munnen og spruta utover stoffet. Når ein mangla vart linkledet rulla kring kavlen. Denne la ein på ei glatt bordplate. Ein heldt mangletreet med båe hendene og pressa hardt ned mot stokken som vart rulla fram og tilbake. Kledet vart glatt, men det var tungt arbeid. 

Mangletreet kom i bruk i Noreg kring år 1600. Etter kvart som klesrulle og strykejarn vart vanleg, gjekk mangletreet ut av bruk.

I Gudbrandsdalen var det tradisjon at ein gut som skulle fri til ei jente hadde med seg eit mangletre som gåve.
Slike mangletre var gjerne rikt dekorerte, og handtaket var ofte forma som ein hest. I dag vert gjerne overlevande eksemplar omsette som antikvitetar.

Fotnotar

Kjelder 
 Ewa Kewenter: LIN & LINNE Seder och bruk. Stockholm 1999

Glattereiskapar
Klesvask
Hushaldsreiskapar
Paleó Fáliro

Paleó Fáliro (gresk Παλαιό Φάληρο, tyder Gamle Fáliro) eller Palaio Faliro, eldre former Palaion Faliron eller Paleon Faliron, er ein kommune i dei sørlege forstadane til Aten i Hellas. Kommunen inngår i byområdet til Aten, og høyrer frå 2011 administrativt til periferieininga Sør-Aten i periferien Attikí. Området ligg søraust for Aten og Pireus og er kjend for å ha dei strendene som ligg nærast Aten.

Området bestod tidlegare av jordbruksområde, men mellom 1920- og 1930-åra vart det kraftig urbanisert og i dag er det stort sett berre bustadområde igjen. Området er åslendt og har nokre åstoppar som går austover til fjellet Ymittós.

Paleó Fáliro har strender langs Saroniabukta. Lystbåthamna (Marína Alímou) ligg i søraust, medan Trokaderóhamna ligg i nordvest.

Referansar

Bakgrunnsstoff 
 Offisiell heimeside

Kjelde 

Paleo Faliro
Paleo Faliro
Paleo Faliro
Tysse i Samnanger

Tysse er kommunesenteret i Samnanger kommune. Tysse ligg ved utlaupet av Tysseelva. På sørvestsida av elva er Ytre-Tysse (gradsnr. 42), medan Indre-Tysse (gardsnr. 27) ligg på nordaustsida. 

Kommunehuset er plassert på Tysse. Likeeins finn ein ungdomsskule, folkebibliotek og tannlækjar her. 

Sokkefabrikken AS Safa har vore ei hjørnesteinsbedrift på Tysse, men produksjonen er no flytta utanlands. Fabrikken vart starta i 1941 på eigedomane til Samnanger Ullvarefabrikk, skipa 1886.

Kommunesenter i Vestland
Geografi i Samnanger
Ajía Paraskeví

Ajía Paraskeví (gresk Αγία Παρασκευή) er ein kommune i forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.

Ajía Paraskeví ligg nordaust for Aten, om lag 10 km frå sentrum av byen. Fram til 1950-åra var forstaden tynt folkesett og dei fleste innbyggjarane dreiv med jordbruk. I 1960-åra opplevde Hellas rask økonomisk vekst og mange emigrerte til storbyane, noko som førte med seg rask utviding av desse. Dermed auka folkeveksten dramatisk i forstadane til Aten. I dag er Ajía Paraskeví tett folkesett med mykje trafikk og luftforureining.

Ajía Paraskeví ligg ved foten av Ymittós og er ein av få forstadar i Aten som har mange tre og grøne område. Byen strekkjer seg oppover i høgda og ein kan sjå store delar av Aten og heilt til Pireus.

Referansar

Bakgrunnsstoff 
 Offisiell heimeside

Kjelde 

Ajia Paraskevi
Ajia Paraskevi
Ajia Paraskevi
Výronas

Výronas (gresk Βύρωνας, katharevousa Βύρων, Vyron eller Viron) er ein kommune i dei austlege forstadane til Aten i Hellas. Kommunen inngår i byområdet til Aten, og høyrer administrativt til i periferieininga Sentral-Aten i periferien Attikí.

Výronas er kalla opp etter George Gordon Byron, den kjende engelske diktaren og forfattaren, som var ein nasjonalhelt i Hellas.

Området bestod tidlegare av jordbruksområde i vest, medan Ymittós ligg i aust. Mellom 1920- og 1930-åra vart han kraftig urbanisert og i dag er det stort sett berre bustadområde igjen. Områda nær Ymittós er derimot dekte av skog.

Referansar

Kjelde

Bakgrunnsstoff 

 Offisiell heimeside

Vyronas
Vyronas
Vyronas
Galátsi

Galátsi (gresk Γαλάτσι), eldre former Galatsio og Galatsion, er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Sentral-Aten i periferien Attikí.

Galátsi ligg om lag 5 km nord for Aten. Området bestod tidlegare av jordbruksområde og skog, men i midten av 1920-åra vart det urbanisert. I dag ligg det ein gard igjen i byen, på ein ås i aust, og dette er den garden som ligg nærast Aten.

Referansar

Kjelde

Bakgrunnsstoff 
 Offisiell heimeside

Galatsi
Galatsi
Galatsi
Petroúpoli

Petroúpoli (gresk Πετρούπολη, katharevousa Πετρούπολις, Petroupolis) er ein kommune i dei nordvestlege forstadane til Aten i Hellas. Kommunen inngår i byområdet til Aten, og høyrer frå 2011 administrativt til periferieininga Vest-Aten i periferien Attikí.

Fjellet Egáleo ligg i nord og vest. Området bestod tidlegare av jordbruksområde, men mellom 1950- og 1990-åra vart det kraftig urbanisert. Nær Egáleo er det derimot meir landleg.

Referansar

Bakgrunnsstoff 
 Offisiell heimeside

Kjelde 

Petroupoli
Petroupoli
Petroupoli
Iráklio i Aten

Iráklio (gresk Ηράκλειο), eldre former Heraklion og Irakleio, er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.

Iráklio er delt inn i tre delar, Paleó (gamle), Néo (nye) og Áno (øvre) Iráklio. I perioden under Det osmanske riket til den greske sjølvstendekrigen vart byen kalla Arakli.

Området bestod tidlegare av jordbruksområde, men i 1920-åra vart det derimot urbanisert og industribygningar erstatta gardane. I dag er stort sett heile området bustadar. Ein kan sjå Párnitha herifrå og Pendéli i nordaust.

Referansar

Bakgrunnsstoff 
 Offisiell heimeside

Kjelde 

Iraklio
Iraklio
Iraklio
Kifisiá

Kifisiá (gresk Κηφισιά, katharevousa Κηφισσιά, i antikken/latin Cephissia), òg kalla Kifissia, er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.

Elva Kifisós renn vest for Kifisiá og halvparten av kommunen er dekt av fjellet Pendéli.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Ekáli
 Néa Erythréa
 Kifisiá
Dei tre tidlegare kommunane er no kommunaleiningar.

Ved folketeljinga i 2011 hadde kommunen Kifisiá 70 600 innbyggjarar, medan kommunaleininga med same namn hadde 47 332 innbyggjarar.

Historie 
Kifisiá går tilbake til antikken og var heim til forfattaren Menander (om lag 342-291 fvt.). Kifisiá vart ein kjend tilhaldsstad for filosofar under den romerske keisaren Hadrian, då den rike Herodes Atticus av Marathon (i dag Marathónas) bygde Villa Kifissia. I mellomalderen kjenner ein mindre til Kifisiá, men ein har funne restane av ei klosterkyrkje her.

Under den osmanske perioden var halvparten av innbyggjarane muslimske, medan den andre halvdelen var kristne. Sidan området har noko lågare temperatur enn resten av Aten vart det populært for rike, atenske familiar å byggje sommarhus her, sjølv inn på 1900-talet. I tillegg vart det bygd mange hotell for dei som ikkje hadde råd til eigne hus.

Referansar

Bakgrunnsstoff 
 Offisiell heimeside

Kjelde 

Kifisia
Kifisia
Kifisia
Kifisia
Khaidári

Khaidári (gresk Χαϊδάρι, i antikken/katharevousa Χαϊδάριον, Khaidarion eller Haidarion) er ein kommune i dei nordvestlege forstadane til Aten i Hellas. Kommunen inngår i byområdet til Aten, og høyrer frå 2011 administrativt til periferieininga Vest-Aten i periferien Attikí.

Ved folketeljinga i 2011 hadde kommunen Khaidári 46 897 innbyggjarar. Bydelen med same namn hadde 45 642 innbyggjarar, medan 1 255 budde i bydelen Skaramagás.

Fjellet Egáleo ligg i nord. Dei austlege områda av Khaidári bestod tidlegare av jordbruksområde, men mellom 1950- og 1980-åra vart det kraftig urbanisert og i dag er det stort sett berre bustadområde igjen i den austlege halvdelen.

Referansar

Kjelde 

Khaidari
Khaidari
Khaidari
Álimos

Álimos (gresk Άλιμος) er ein kommune i dei sørvestlege forstadane til Aten i Hellas. Kommunen inngår i byområdet til Aten, og høyrer frå 2011 administrativt til periferieininga Sør-Aten i periferien Attikí.

Alimos vert òg kalla Kalamáki (Καλαμάκι), eldre former Kalamakio og Kalamakion.

Referansar

Bakgrunnsstoff 
 Offisiell heimeside

Alimos
Alimos
Alimos
Asprópyrgos

Asprópyrgos (gresk Ασπρόπυργος ) er ein av dei nordvestlege forstadane til Aten i Hellas. Han ligg 20 km frå sentrum av Aten. Asprópyrgos er ein kommune i periferieininga Vest-Attikí i periferien Attikí.

Byar og tettstader
Einaste tettstaden i kommunen er:

Referansar

Bakgrunnsstoff 
 Offisiell heimeside

Aspropyrgos
Aspropyrgos
Aspropyrgos
Áji Anárjyri

Áji Anárjyri (gresk Άγιοι Ανάργυροι) er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Áji Anárjyri-Kamateró i periferieininga Vest-Aten i periferien Attikí. Áji Anárjyri ligg sørvest for Kifisiá.

Referansar

Bakgrunnsstoff 
 Offisiell heimeside

Aji Anarjyri
Aji Anarjyri
Aji Anarjyri
Arjyroúpoli

Arjyroúpoli (gresk Αργυρούπολη), eldre form Argyroupolis, er ein tidlegare kommune i dei sørlege forstadane til Aten i Hellas. Frå 2011 er han ein del av kommunen Ellinikó-Arjyroúpoli i periferieininga Sør-Aten i periferien Attikí. Fjellet Ymittós ligg i aust.

Referansar

Bakgrunnsstoff 
 Offisiell heimeside

Arjyroupoli
Arjyroupoli
Arjyroupoli
Vrilíssia

Vrilíssia (gresk Βριλήσσια) er ein kommune i forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.

I antikken var Vrilíssia ein del av byen Flya (Khalándri), som inkluderte land frå Psykhikó til Ajía Paraskeví. Han ligg ved foten av fjellet Pendéli.

Referansar 

Vrilissia
Vrilissia
Vrilissia
Ajía Varvára

Ajía Varvára (gresk Άγια Βαρβάρα, tyder Sankta Barbara) er ein kommune i dei vestlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Vest-Aten i periferien Attikí.

Fjellet Egáleo ligg i vest.

Referansar

Bakgrunnsstoff 

Ajia Varvara
Ajia Varvara
Ajia Varvara
Kholargós

Kholargós (gresk Χολαργός, eldre form Cholargus) er ein tidlegare kommune i dei nordaustlege forstadane til Aten i Hellas, om lag 6 km frå sentrum av Aten. Frå 2011 er han ein del av kommunen Papágou-Kholargós i periferieininga Nord-Aten i periferien Attikí.

Namnet kjem frå demen Kholargos, som høyrte til stamma Akamantis (Ακαμαντίδα φυλή). Demen låg ikkje på same stad som forstaden, men nærare Kamateró, eller ifølgje nokre forskarar Peristéri eller Sepólia. Den mest kjende borgaren frå demen var Perikles.

Referansar 

Kholargos
Kholargos
Kholargos
Voúla

Voúla (gresk Βούλα) er ein tidlegare kommune i dei sørlege forstadane til Aten i periferien Attikí i Hellas. Han ligg om lag 17 km sør for sentrum av Aten og vert rekna som ein eksklusiv forstad. Frå 2011 er Voúla ein del av kommunen Vári-Voúla-Vouliagméni i periferieininga Aust-Attikí.

Referansar

Bakgrunnsstoff 
 Offisiell heimeside

Voula
Voula
Voula
Metamórfosi

Metamórfosi (gresk Μεταμόρφωση), eldre former Metamorfosis og Metamorfossis, er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.

Metamórfosi ligg om lag 14 km nord for sentrum av Aten. Elva Kifisós renn i vest.

Referansar

Bakgrunnsstoff 
 Offisiell heimeside

Metamorfosi
Metamorfosi
Metamorfosi
Áno Liósia

Áno Liósia (gresk Άνω Λιόσια) er ein tidlegare kommune i dei nordvestlege forstadane til Aten i Hellas. Frå 2011 inngår han i kommunen Fylí i periferieininga Vest-Attikí i periferien Attikí. Áno Liósia har vakse mykje dei siste 20 åra og mange sigøynarar bur her i dag. Fjellet Egáleo ligg i sørvest.

Ved folketeljinga i 2011 hadde kommunaleininga Áno Liósia 33 565 innbyggjarar, som alle budde i tettstaden med same namn.

Referansar

Bakgrunnsstoff 
 Offisiell heimeside 

Ano Liosia
Ano Liosia
Ano Liosia
Elevsína

Elevsína (gresk Ελευσίνα, i antikken/katharevousa Ἐλευσίς, Eleusis) er ein liten by om lag 30 km nordvest for Aten. Han er ein kommune i periferieininga Vest-Attikí i periferien Attikí i Hellas og er administrasjonstad i periferieininga.

I dag er byen ein forstad til Aten.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Elevsína
 Magoúla
Dei to tidlegare kommunane er no kommunaleiningar.

Ved folketeljinga i 2011 hadde kommunen 29 902 innbyggjarar, medan kommunaleininga Elevsína hadde 24 91 innbyggjarar0, som alle budde i tettstaden med same namn.

Byar og tettstader
Byane og tettstadene i kommunen er:

Referansar

Bakgrunnsstoff 
 Offisiell heimeside

Elevsina
Elevsina
Elevsina
Elevsina
Elevsina
Pérama

Pérama (gresk Πέραμα) er ei hamn og ein forstad til Pireus i storbyområdet til Aten i Hellas. Han er ein kommune i periferieininga Pireus i periferien Attikí. Pérama ligg sørvest for fjellet Egáleo. Øya Salamína ligg berre 1 km utanfor kysten.

Referansar 

Perama
Perama
Perama
Perama
Kesarianí

Kesarianí (gresk Καισαριανή) eller Kessariani er ein kommune i dei austlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Sentral-Aten i periferien Attikí.

Kaisariani ligg om lag 7 km frå sentrum av Aten. Kommunen var fram til 1934 ein del av Aten.

Referansar

Bakgrunnsstoff 
 Offisiell heimeside 

Kesariani
Kesariani
Kesariani
Kamateró

Kamateró (gresk Καματερó), tidlegare Kamateron, er ein tidlegare kommune i dei nordvestlege forstadane til Aten i Hellas. Frå 2011 er han ein del av kommunen Áji Anárjyri-Kamateró i periferieininga Vest-Aten i periferien Attikí. Áji Anárjyri ligg sørvest for Kifisiá. Kamateró ligg om lag 10 km nordvest for Aten og nord for Pireus.

Referansar 

Kamatero
Kamatero
Kamatero
Melíssia

Melíssia (gresk Μελίσσια) eller Melisia er ein tidlegare kommune i dei nordaustlege forstadane til Aten i Hellas. Frå 2011 er han ein del av kommunen Pendéli i periferieininga Nord-Aten i periferien Attikí og hovudsete i kommunen.

Innbyggjartalet i Melíssia auka kraftig då greske flyktningar kom til byen under den gresk-tyrkiske krigen 1919-1922. Fjellet Pendéli ligg i aust og sjølve bydelen ligg ved fjellet Ymittós.

Referansar 

Melissia
Melissia
Melissia
Moskháto

Moskháto (gresk Μοσχάτο), eldre form Moskaton, er ein tidlegare kommune i dei sørlege forstadane til Aten i Hellas. Frå 2011 er han ein del av kommunen Moskháto-Távros i periferieininga Sør-Aten i periferien Attikí..

Fálirobukta ligg i sør. Elva Kifisós renn i vest.

Referansar 

Moskhato
Moskhato
Moskhato
Svenn Kristiansen

Svenn Erik Kristiansen () er ein norsk politikar (Frp).

Kristiansen starta karrièren som lokalpolitikar på Furuset, og leda bydelsutvalet i perioden 1986–91. Han kom fyrst inn i Oslo bystyre som vara i 1989. Frå 1995 var Kristiansen varaordførar, før han tok over som ordførar då Per Ditlev-Simonsen trekte seg i 2007.

Han har markert seg som ein mangeårig støttespelar av idretten, og har jobba for utbygging av nye anlegg for breiddeidretten i Oslo og som ein aktiv pådrivar for nye Bislett stadion. Kristiansen har òg vorte kjend som pådrivar for ein konkurranseutsett eldreomsorg.

Bakgrunnsstoff 
 Biografi på nettstaden til bystyret i Oslo

Politikarar frå Oslo
FrP-ordførarar i Oslo
Néa Filadélfia

Néa Filadélfia (gresk Νέα Φιλαδέλφεια), òg skrive Nea Filadelfeia, er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Filadélfia-Khalkidóna i periferieininga Sentral-Aten i periferien Attikí. Han har namn etter fjellet Ymittós.

Néa Filadélfia vart busett av flyktningar under og etter den gresk-tyrkiske krigen 1919-1922 frå området rundt den antikke byen Filadelfia i Anatolia. Dei gav han namnet «Nye Filadelfia».

Sportsklubben AEK Athen, med fotballag som spelar på det øvste nivåaet i Hellas, kjem frå denne byen.

Kjende personar frå Néa Filadélfia 
 Érrikas Prezerákou (f. 1975), stavhoppar

Referansar

Bakgrunnsstoff 
 Offisiell heimeside

Nea Filadelfia
Nea Filadelfia
Nea Filadelfia
Dáfni i Aten

Dáfni (gresk Δάφνη) er ein tidlegare kommune i forstadane til Aten i Hellas. Han var den minste kommunen i Aten med eit areal på berre litt over 1 km². Frå 2011 er han ein del av kommunen Dáfni-Ymittós i periferieininga Sentral-Aten i periferien Attikí.

Heile Dáfni er eit bustadområde og ein finn ingen industri her.

Referansar 

Dafni
Dafni
Dafni
Artémida

Artémida (gresk Αρτέμιδα), tidlegare òg kalla Loútsa, er ein by og ein tidlegare kommune i forstadane til Aten i Hellas. Han ligg om lag 25 km aust for sentrum av Aten. Frå 2011 er han ein del av kommunen Spáta-Artémida i periferieininga Aust-Attikí i periferien Attikí. Artémida er kjend for stranda som strekkjer seg langs heile kysten her med hotell, barar, restaurantar og lokale gjestgiveri.

Ved folketeljinga i 2011 hadde kommunaleininga Artémida 21 488 innbyggjarar, som alle budde i tettstaden med same namn.

Referansar 

Artemida
Artemida
Artemida
Tyssestrengene

Tyssestrengene er den 14. høgaste fossen i Noreg og Europa ut frå totalt fall. Fossen er ein del av elva Tysso i Ullensvang kommune i Vestland fylke. Fossen består av tre fall og det største av desse har eit fall på 312 meter. Elva renn ut i Ringedalsvatnet.

Elva held fram ned mot Sørfjorden i Hardanger og ho har utløp i Tyssedal. Vassdraget er regulert til vasskraft og vatnet vert nytta i vasskraftverket Tysso II. Sjølve fossen er ofte utan vassføring, sidan vatnet vert ført gjennom tunellar i fjellet.

Sjå òg 
 Fossar i Noreg

Bakgrunnsstoff 
 Bilete 
 kraftselskapet A/S Tyssefaldene

Kjelder 
 Tyssestrengene på World Waterfall Database 

Fossar i Ullensvang
Tyssovassdraget
Pévki

Pévki (gresk Πεύκη), òg kalla Pefki, er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Lykóvrysi-Pévki i periferieininga Nord-Aten i periferien Attikí.

Pévki er delt inn i to område, Áno (øvre) og Káto (nedre) Pévki. Namnet går tilbake til antikken. Området vart på den tid kalla MagkoufAnna, fordi det høyrte til ei kvinne (Magkoufa) som heitte Anna.

Referansar

Bakgrunnsstoff 
 Offisiell heimeside

Pevki
Pevki
Pevki
Ellinikó

Ellinikó (gresk Ελληνικό), òg kalla Ellinikon, er ein tidlegare kommune i dei sørlege forstadane til Aten i Hellas. Frå 2011 er han ein del av kommunen Ellinikó-Arjyroúpoli i periferieininga Sør-Aten i periferien Attikí.

Ein tredjedel av kommunen er dekt av den tidlegare flyplassen Ellinikó internasjonale lufthamn, som fram til 2001 var hovudflyplass for Aten.

Referansar

Bakgrunnsstoff 
 Offisiell heimeside

Elliniko
Elliniko
Elliniko
Jérakas

Jérakas (gresk Γέρακας) er ein tettstad og ein tidlegare kommune i dei nordlege forstadane til Aten i Hellas. Frå 2011 er han ein del av kommunen Pallíni i periferieininga Aust-Attikí i periferien Attikí. Ein kan sjå fjella Párnitha og Pendéli i nordaust, og dei høgare delane av Egáleo og Ymittós i sør.

Ved folketeljinga i 2011 hadde kommunaleininga Jérakas 29 939 innbyggjarar, som alle budde i tettstaden med same namn.

Referansar 

Jerakas
Jerakas
Jerakas
Koropí

Koropí (gresk Κορωπί) er ein av dei austlege forstadane til Aten i Hellas. Han er hovudsete i kommunen Kropía i periferieininga Aust-Attikí i periferien Attikí. Fjellet Ymittós ligg i vest. Koropí er stort sett omgjeve av vingardar og olivenlundar.

Referansar 

Koropi
Arnfinn Vigrestad

Arnfinn Vigrestad () var ordførar i Time kommune i Rogaland fylke frå 1999 til 2011. Han representerer det politiske partiet Kristeleg folkeparti (KrF). Han har vore ordførar frå 1999, med attval i 2003 og 2007. I tillegg var han ordførar frå 11. juni 1992 og ut 1993. 

Vigrestad voks opp på Vigrestad i Hå kommune. Han var lektor ved Bryne vidaregåande skule før han vart ordførar. 

I samband med kommunevalet i 2007 vart Vigrestad vald til ordførar ved direkte ordførarval.

Etter valet i 2011 overtok Reinert Kverneland frå Høgre som ordførar.

Kjelder

Bakgrunnsstoff 
 Time Kommune

Ordførarar i Time
Folk frå Hå
KrF-ordførarar i Rogaland
Khediv

Khediv er persisk for 'herre' (arabisk خديوي ), og var ein tittel som først blei brukt av Muhammad Ali som først visekonge og seinare tributtpliktig monark av Egypt og Sudan. Etterkommarane hans brukte tittelen heilt fram til Hussein tok tittelen sultan av Egypt etter den fyrste verdskrigen.

Ordsoge 

Tittelen er kjent på engelsk sidan 1867, og kjem frå det persiske ordet khidiw, som betyr 'prins', som igjen kjem av khuda, 'meister, prins,' som stammar frå gamalpersisk khvadata-, 'herre', samansett av orda khvat og data, bokstaveleg tyding er 'laga av seg sjølv'.

Egyptisk historie
Kongelege titlar
Ord frå farsi
Muslimske titlar
Muhammad Ali av Egypt

Muhammad 'Alī Pasha al-Mas'ud ibn Agha blei fødd om lag 1769 i Kavála i Makedonia, som då høyrde til Det osmanske riket, og han døydde den 2. august 1849. Han hadde tittelen wali av Egypt og Sudan, og tok sjølv i bruk tittelen khediv. Han grunnla eit dynasti som herska over Egypt og Sudan fram til midten av 1900-talet, og blir rekna som grunnleggjaren av det moderne Egypt.

Han tok makta i 1805 under kaoset som følgde etter Napoleon sitt felttog i Egypt. Han gjennomførte store økonomiske og administrative reformer i Egypt, forsøkte å industrialisere landet, og førte krig i Sudan, Syria, Hijaz og også mot sin eigen overherre, den osmanske sultanen.

Han døydde i 1849 etter at mesteparten av industrien hadde gått under, og etter å ha gått på militære nederlag som gjorde at Egypt stadig blei meir underordna europeiske makter.

Sjå òg
Egypt under khedivane 

Egyptisk historie
Herskarar av Egypt
Néa Erythréa

Néa Erythréa (gresk Νέα Ερυθραία) er ein tidlegare kommune i dei nordaustlege forstadane til Aten i Hellas. Frå 2011 er han ein del av kommunen Kifisiá i periferieininga Nord-Aten i periferien Attikí.

Fjella Párnitha ligg i vest og Pendéli i aust.

Referansar 

Nea Erythrea
Nea Erythrea
Nea Erythrea
Swahilifolk

Swahilifolk er ei folkegruppe som bur langs kysten av Aust-Afrika, hovudsakleg i Kenya, Tanzania og nordre Mosambik. Dei snakkar swahili, eit handelsspråk som også blir brukt av svært mange som ikkje høyrer til folkegruppa. Eit overslag frå 2007 reknar med at det finst om lag 1 328 000 swahilifolk. Dei fleste er muslimar.

Namnet «swahili» kjem frå det arabiske ordet sawahil, som tyder 'kystbuar'. På swahili blir swahilifolka kalla waswahili (fleirtal, er mswahili er eintal), medan sjølve språket heiter kiswahili.

Swahilifolka har ein lang tradisjon som kontaktar mellom det indre Aust-Afrika og handelsfolk frå Arabia, India og Europa (særleg Portugal), mellom anna i slave- og elfenbeinshandelen som hadde høgdepunkt på 1800-talet. Fiske er òg ein vanleg næringsveg.

Sjå òg 
 Swahilikultur
 Ekteskap i swahilikulturen

Kjelder 
 «Swahili Information» ved www.uiowa.edu

Fotnoter 

Kenya
Tanzania
Mosambik
Afrikanske folkegrupper